Karin Herrera

Karin Larissa Herrera Aguilar (Guatemalako Hiria, 1968) kimika biologoa da, katedraduna, politikoa eta soziologoa da.

Biografia 
Guatemalako San Carlos Unibertsitateko Kimika Zientzien Fakultateko kimikari biologo graduatua da Herrera. Ingurumen-ikasketak egin zituen Universidad del Valle delakoan, eta politika zientzia eta soziologian doktoretza lortu zuen Salamancako Unibertsitate Pontifizioan. Nazioarteko hainbat aitorpen jaso ditu ingurumenaren alde egindako ibilbideagatik.

Guatemalako San Carlos Unibertsitatean irakasle aritu da eta unibertsitate horretako Ikerketa Kimiko eta Biologikoen Institutuko zuzendaria izan da. Guatemalako Botikarien eta Kimikarien Elkargoaren ordezkaria da Unibertsitateko Goi Kontseiluan. Ingurumen- eta politika-gaiei buruzko aholkularitza ere izan du hainbat erakunderen aurrean.

2021ean, Guatemalako Botikari eta Kimikarien Elkargoaren Zuzendaritza Batzordeko lehendakariorde hautatu zuten 2021–2023 eperako.

Ibilbide politikoa 
Movimiento Semilla alderdi politikoaren eskutik 2023ko hauteskunde orokorretarako alderdiaren lehendakariordetzarako hautagaia da, eta Bernardo Arévalo presidente izateko hautagaia. Alderdia bigarren itzulira pasatu bazen ere hainbat oztopo izan ditu aurrera egiteko. Batetik, zenbait alderdik bozken iruzurra salatu zuten eta azkenik, uztailaren 12an, bozkak legeztatu ziren egun berean, Rafael Curruchichek, Zigorgabetasunaren Aurkako Fiskal Bereziak Semilla alderdia deuseztatzeko saiakera egin zuen, fiskalaren erabakia konstituzioaren aurkakoa izanik, estatu-kolpearen zurrumurrua zabaldu da.

Erreferentziak

Kanpo estekak 

Guatemalako politikariak
Guatemalako biologoak
Guatemalako soziologoak
Guatemalako San Carlos Unibertsitateko irakasleak
Guatemalarrak
Unibertsitateko irakasleak